Diari Oficial de la Generalitat Valenciana


Sumari del DOGV 4887, del 19-11-2004 (2004/11584)

RESOLUCIÓ de 29 d'octubre de 2004, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades pel projecte de la línia elèctrica denominada Línia aerosubterrània de mitjana tensió a 20 kV de doble circuit a la urbanització i camp de golf d'Alenda sector UBZ-6, en els termes municipals de Novelda i Monforte del Cid (Alacant). JUEXPR/2002/9(ATLINE/2002/297) Expedient d'expropiació 2004-27.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4887

Data del DOGV
:   19-11-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/11886


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 29 d'octubre de 2004, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades pel projecte de la línia elèctrica denominada Línia aerosubterrània de mitjana tensió a 20 kV de doble circuit a la urbanització i camp de golf d'Alenda sector UBZ-6, en els termes municipals de Novelda i Monforte del Cid (Alacant). JUEXPR/2002/9(ATLINE/2002/297) Expedient d'expropiació 2004-27. [2004/M11384]
  
Per Resolució del Servici Territorial d'Energia d'Alacant dependent d'esta Conselleria de 27 de febrer de 2004, ha sigut autoritzada i declarada en concret la utilitat pública del projecte de la línia elèctrica denominada Línia aerosubterrània de mitjana tensió a 20 kV de doble circuit a la urbanització i camp de golf d'Alenda sector UBZ-6, en els termes municipals de Novelda i Monforte de Cid (Alacant), d'acord amb el que establix l'article 54 de la Llei 54/1997, de 27 de novembre, del Sector Elèctric (BOE 27.11.1997). Esta declaració d'utilitat pública comporta la necessitat d'ocupació dels béns i drets afectats i implica la urgent ocupació als efectes de l'article 52 de la Llei d'Expropiació Forçosa de 16 de desembre de 1954.
  
En virtut d'això, el conseller d'Infraestructures i Transport, en compliment del que disposa l'article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen a l'Ajuntament on es troben les finques afectades, com a punt de reunió per a portar a terme l'alçament d'actes prèvies a l'ocupació i, si procedira, el de les d'ocupació definitiva,
  
de conformitat amb el procediment que establix l'article abans esmentat.
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona autoritzada com cal i presentar els documents que acrediten la seua titularitat i l'últim rebut de la contribució. Poden anar acompanyats dels seus pèrits i un notari, si ho estimen oportú, amb despeses a càrrec seu.
  
L'alçament d'actes tindrà lloc els pròxims dies 20 de desembre de 2004 a partir de les 10.00 hores a l'Ajuntament de Novelda (Alacant) i a partir de les 12.00 hores a l'Ajuntament de Monforte del Cid (Alacant) i els dies 21 i 22 de desembre de 2004 a partir de les 10.00 hores en l'Ajuntament de Monforte del Cid (Alacant).
  
L'orde d'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats s'exposarà en el tauler d'edictes de cada un dels ajuntaments indicats i en l'annex.
  
Cal comunicar que esta publicació es realitza també als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de notificació de la present resolució als titulars desconeguts o als titulars el domicili dels quals no es coneix o a aquells que, intentada la notificació, no se'ls haguera pogut realitzar, segons s'indica en l'annex.
  
En l'expedient d'expropiació, Iberdrola, Distribución Eléctrica SAU, assumirà la condició de beneficiària.
  
València, 29 d'octubre de 2004.- El conseller d'Infraestructures i Transport: José Ramón García Antón.